ועדת הכספים, כנסת 20, פרוטוקול מספר 1217, 2019-01-01 00:00

משה גפני: הצעת חוק לתיקון פקודת מסי העירייה ומסי הממשלה (פטורין) (פטור מארנונה למכללה טכנולוגית מוכרת), התשע"ז-2017.

משה גפני: לפי מה שהבנתי, היה סיכום עם המציע שזה ילך על שליש ושני שליש.

אייל לב ארי: זה ייכנס לסעיף 5.

אייל לב ארי: הנוסח יהיה כדלקמן: בסעיף 5, אחרי סעיף קטן (יא) יבוא: "(יב) מכללה טכנולוגית מוכרת כהגדרתה בחוק ההנדסאים והטכנאים המוסמכים, התשע"ד-2012 שעניינה למטרות רווח לגבי השטח המשמש לחינוך וללימוד ואשר אין בו פעילות.

איתי טמקין: יש לנו הערות לגבי כל החוק.

משה גפני: זה התיקון.

משה גפני: מה ההערה?

איתי טמקין: מבחינת הממשלה, עמדת ועדת שרים הייתה לתמוך, זה חוזר לוועדת שרים לפני קריאה ראשונה.

איתי טמקין: זאת הייתה עמדת ועדת שרים.

איתי טמקין: לזה משרד האוצר נתן את הסכמתו.

איתי טמקין: לנו היה סיכום תקציבי עם אותן מכללות.

איתי טמקין: מבחינתנו אם ההחלטה הזאת עוברת מעבר לזה, מדובר מבחינתנו בהפרה של הסיכום התקציבי.

איתי טמקין: בסיכום התקציבי הזה נדונה שאלת הארנונה.

איתי טמקין: הוחלט לא להחליט לגבי שאלת הארנונה.

איתי טמקין: הם לא ויתרו על הדרישה ואנחנו לא אמרנו שאנחנו נסכים לדרישה הזאת.

איתי טמקין: זה מה שהיה בדיונים.

איתי טמקין: אמרנו שנדון על הנושא הזה בהמשך והייתה הסכמה.

איתי טמקין: על בסיס האמירה הזאת היה סיכום תקציבי שהנושא הזה בחוץ.

איתי טמקין: אחר כך התקיימו דיונים, הובהר לאותן מכללות שהנושא הזה מבחינתנו אין לו מקור תקציבי ואנחנו בטח לא רואים לנכון לתקצב אותו על חשבון הרשויות המקומיות.

איתי טמקין: עד לכאן זה היה בהסכמה אתנו ולכן מבחינתנו מעבר של החוק לקריאה ראשונה, מבחינתנו זו הפרה של הסיכום.

מכלוף מיקי זוהר: זו קריאה ראשונה בלבד.

משה גפני: אומר המציע חבר הכנסת מיקי זוהר שזה לקריאה ראשונה בלבד.

מכלוף מיקי זוהר: לא אמרתי שאני מקדם.

איתי טמקין: עמדת הממשלה, שזאת עמדת האוצר, שלפני קריאה ראשונה חוזר לוועדת שרים.

מכלוף מיקי זוהר: אני רוצה לענות.

מכלוף מיקי זוהר: ראשית, אני אומר שזאת קריאה ראשונה.

מכלוף מיקי זוהר: שנית, אם משרד האוצר רוצה לנהל שיג ושיח עם המכללות הטכנולוגיות, אנחנו ננהל אתו שיג ושיח על מאות מיליונים אחרים ועל מיליארדי שקלים אחרים.

מכלוף מיקי זוהר: לנהל משא ומתן אנחנו יודעים, לא מהיום ולא מאתמול.

מכלוף מיקי זוהר: לא רק לנו יש אינטרסים אלא גם לאוצר יש אינטרסים כאן בוועדה.

מכלוף מיקי זוהר: לכן הטענה שהסיכום ייפתח מחדש, אני לא מתרגש ממנה.

מכלוף מיקי זוהר: אנחנו גם נפתח מחדש הרבה הסכמים עם האוצר והיו לנו כמה הסכמים אתו.

מכלוף מיקי זוהר: אם כן, זאת לא טענה שאני צריך להתייחס אליה.

מכלוף מיקי זוהר: אני כאן מתחייב בפניך איתי טמקין רכז באגף התקציבים – ואילו רכז מצוין – שהחוק עובר קריאה ראשונה ואחרי קריאה ראשונה, אנחנו הולכים לפריימריז שלנו ואני מנסה להיבחר.

מכלוף מיקי זוהר: אחרי שנסיים את הכנסת הזאת, נבוא לכנסת הבאה, נפתח את הנושא הזה עם דין רציפות, כי זה הרעיון כאן.

מכלוף מיקי זוהר: דין רציפות.

מכלוף מיקי זוהר: הרי אם אתם הסכמתם לטרומית, אין שום סיבה שלא תסכימו גם לראשונה כי ראשונה לא אומר שיש חוק אלא אומר שיש התקדמות.

מכלוף מיקי זוהר: אתה רוצה לבטל דין רציפות, זה תפקיד של פוליטיקאים ולא של אנשי האוצר.

מכלוף מיקי זוהר: אנשי האוצר לא רוצים לבטל דין רציפות.

מכלוף מיקי זוהר: אין להם מטרה כזאת בהגדרה שלהם כשהם קמים בבוקר.

מכלוף מיקי זוהר: ולכן אני אומר שאנחנו נגמור את החוק לקריאה ראשונה, נבוא אחר כך בכנסת הבאה וננהל שיג ושיח פתוח וחדש.

מכלוף מיקי זוהר: אני לא אמרתי שזה סופי וזה נגמר.

מכלוף מיקי זוהר: יש עוד קריאה שנייה ושלישית.

מכלוף מיקי זוהר: לכן אין שום בעיה שנעביר את זה בקריאה ראשונה.

איתן ברושי: אדוני היושב ראש, חברי הכנסת, חבריי.

איתן ברושי: אני תומך בעיקרון אבל אני חושב – התבטאתי גם בעבר – שאין סיבה להקל על מכללה אקדמית יותר מאשר על מכללה טכנולוגית.

מכלוף מיקי זוהר: זה מה שעשינו כאן.

איתן ברושי: זה לא לגמרי.

מכלוף מיקי זוהר: עשינו פשרה.

מכלוף מיקי זוהר: אתה לא היית.

מכלוף מיקי זוהר: הם מקבלים מה שמקבלים באקדמיה.

מכלוף מיקי זוהר: לא יותר.

איתן ברושי: זה לא כתוב כך.

איתן ברושי: אני בדקתי גם היום.

איתן ברושי: מכללה אקדמית לפי כללים מסוימים, היא מקבלת הקלה בארנונה והיא משלמת 33 אחוזים.

איתן ברושי: בדקתי.

איתן ברושי: זאת הצעת חוק כללית.

מכלוף מיקי זוהר: שינינו אותה.

איתן ברושי: אני חושב שזה נכון.

איתן ברושי: אם רוצים את האיזונים כפי שזה נאמר על ידי השלטון המקומי, ואני בא משם, ובדקתי את הנושא שוב היום, עם מועצות אזוריות שיש להן מכללות, עמק יזרעאל שיש לי חלק בקיומה, ובנצרת עילית יש מכללה טכנולוגית.

איתן ברושי: הקשר הוא קשר עין.

איתן ברושי: בנצרת עילית זה לא קיים ובעמק יזרעאל משלמים את ה-33 אחוזים.

איתן ברושי: אני מציע ברמה העקרונית להצמיד את זה לעקרונות של המכללה האקדמית.

מכלוף מיקי זוהר: זה מה שאמרנו.

איתן ברושי: אבל שזה יהיה כתוב.

מכלוף מיקי זוהר: התפרצת לדלת פתוחה.

איתן ברושי: בסדר, אבל אפשר להוסיף את זה לניסוח?

משה גפני: לא.

משה גפני: אין צורך.

איתן ברושי: איך נצביע בעד?

איתן ברושי: אני רוצה להצביע בעד.

משה גפני: הוא התחייב שהוא לא מתקדם עם העניין הזה בלי שהוא מדבר עם אנשי משרד האוצר ועם אנשי המכללות והוא ידבר גם אתנו.

מכלוף מיקי זוהר: מקובל.

מכלוף מיקי זוהר: מקובל על האוצר?

משה גפני: כבר קיימנו את הדיון והשלטון המקומי אמר את הדברים שלו.

איתי טמקין: צריך להגיד את העלות התקציבית.

איתי חוטר: ברור לוועדה וליושב ראש הוועדה שאנחנו מתנגדים.

משה גפני: אמרתם את זה בדיון הקודם.

משה גפני: אני לא הצבעתי.

משה גפני: הייתי יכול להצביע כבר בפעם הקודמת.

משה גפני: לא לקחתי בחשבון את הלחץ שפתאום יהיה כאן.

משה גפני: אני חושב שצריך לאשר את זה.

משה גפני: אנחנו מאשרים את זה.

משה גפני: הודיע חבר הכנסת מיקי זוהר שזה רק בקריאה הראשונה.

משה גפני: לממשלה יש מה לומר בעניין הזה והיא כנראה תאמר.

משה גפני: כל הדברים יהיו אחרת לגמרי ואנחנו מדברים כבר על הקדנציה הבאה.

משה גפני: אם תהיה לכם את היכולת, אתם תוכלו למנוע את זה.

משה גפני: אם לא תהיה לכם היכולת, אפשר להתחיל את הכול מחדש ולהעביר את זה.

משה גפני: לכן אני חושב שמה שמיקי זוהר רוצה, הוא רוצה להעביר את זה בקריאה ראשונה וזה לא הולך להתקדם.

משה גפני: על כל פנים, לא הוא יבקש ולא אני אתן.

משה גפני: ממילא יהיה אפשר לדבר על כל העניין הזה.

משה גפני: אני מבקש מהלשכה המשפטית לגמור את הניסוח של מה שיש אצלכם כי קריאה ראשונה זה ניסוח יותר קשה ורק אחר כך יהיה את הניסוח הזה.

אייל לב ארי: מה העלות התקציבית?

איתי טמקין: אם החוק תוקן לשני שליש, העלות התקציבית היא בין 13 ל-14 מיליון שקלים תקציבי הרשויות המקומיות, לשנה.

אייל לב ארי: ולמדינה?

משה גפני: אין עלויות.

משה גפני: הצבעה

משה גפני: הצעת חוק לתיקון פקודת מסי העירייה ומסי הממשלה (פטורין) (פטור מארנונה למכללה טכנולוגית מוכרת), התשע"ז-2017 נתקבלה.

משה גפני: הצעת החוק אושרה.